सक्रिय प्रयोगकर्ताहरू

सक्रिय प्रयोगकर्ताहरू एक सफ्टवेयर प्रदर्शन मेट्रिक हो जुन प्रयोगकर्ताहरू वा आगन्तुकहरूबाट समयको प्रासङ्गिक दायरा (दैनिक, साप्ताहिक र मासिक) भित्र सक्रिय अन्तरक्रियाको सङ्ख्या मापन गरेर निर्धारण गरिन्छ। यसलाई सामान्यतया एक विशेष सफ्टवेयर उत्पादन वा वस्तुको लागि संलग्नताको स्तर मापन गर्न प्रयोग गरिन्छ। दैनिक सक्रिय प्रयोगकर्ता प्राय: पात्रो, खेल र इमेल जस्ता दैनिक प्रयोग हुने व्यवसायहरूले प्रयोग गर्दछन्। साप्ताहिक मापन प्रायः सामाजिक सञ्जाल वा सन्देश बोर्डहरू, मञ्च, विश्लेषण उपकरणहरू र उत्पादकता अनुप्रयोगहरूद्वारा प्रयोग गरिन्छ। मासिक सक्रिय प्रयोगकर्ता मेट्रिक, इमेल र बहीखाता /लेखा अनुप्रयोग जस्ता व्यापार-देखि-व्यापार अनुप्रयोगहरूले प्रयोग गर्दछन्।

सामाजिक सञ्जाल सेवा, अनलाइन खेल, वा मोबाइल अनुप्रयोगमा, वेब विश्लेषणमा जस्तै वेब अनुप्रयोगमा, वाणिज्यमा जस्तै अनलाइन बैङ्किङमा र शैक्षिक क्षेत्रमा, जस्तै प्रयोगकर्ता व्यवहार विश्लेषण र पूर्वानुमान विश्लेषणमा गरि मेट्रिकको सफ्टवेयर व्यवस्थापनको धेरै प्रयोगहरू छन्। यद्यपि यी बाहेक डिजिटल व्यवहारिक शिक्षा, भविष्यवाणी र रिपोर्टिङमा व्यापक प्रयोगहरू छन् जसले यसको गोपनीयता र सुरक्षामा पनि प्रभाव पार्दछ। यसले निश्चित अन्तराल वा अवधिमा कति प्रयोगकर्ताहरूले उत्पादन वा सेवासँग भ्रमण वा अन्तरक्रिया गर्छन् भन्ने मापन गर्दछ। तथापि, यस शब्दको कुनै मानक परिभाषा छैन, त्यसैले यस मेट्रिकका विभिन्न प्रदायकहरू बीच रिपोर्टिङको तुलना समस्याग्रस्त छ। साथै, अधिकांश प्रदायकहरूले यो सङ्ख्यालाई सकेसम्म उच्च देखाउन रुचि राख्छन्, यसैले सबैभन्दा न्यूनतम अन्तरक्रियालाई पनि "सक्रिय"को रूपमा परिभाषित गर्दछ। यो सङ्ख्या दिइएको प्रदायकको प्रयोगकर्ता अन्तरक्रियाको विकासको मूल्याङ्कन गर्न एक सान्दर्भिक मेट्रिक हो।

यस मेट्रिकलाई सामान्यतया मासिक सक्रिय प्रयोगकर्ता,  साप्ताहिक सक्रिय प्रयोगकर्ताहरू, दैनिक सक्रिय प्रयोगकर्ताहरू र शिखर समवर्ती प्रयोगकर्ताहरूको रूपमा प्रति महिना मूल्याङ्कन गरिन्छ।

 यो पनि हेर्नुहोस् 
 कम्तिमा १० करोड सक्रिय प्रयोगकर्ताहरू भएका सामाजिक सञ्जाहरूको सूची

 सन्दर्भ सामग्रीहरू 

श्रेणी:इन्टरनेट